Neuvoston 18 päivänä kesäkuuta 1996 vahvistama YHTEINEN KANTA (EY) N:o 52/96 Euroopan parlamentin ja neuvoston direktiivin 96/.../EY antamiseksi erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä annetun direktiivin 89/398/ETY muuttamisesta



Virallinen lehti nro C 315 , 24/10/1996 s. 0001



Neuvoston 18 päivänä kesäkuuta 1996 vahvistama YHTEINEN KANTA (EY) N:o 52/96 Euroopan parlamentin ja neuvoston direktiivin 96/. . ./EY antamiseksi erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä annetun direktiivin 89/398/ETY muuttamisesta (96/C 315/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että neuvoston direktiivin 89/398/ETY (4) 4 artiklassa säädetään, että erityiset direktiivin liitteessä I mainittuihin elintarvikkeiden ryhmiin sovellettavat erityissäännökset annetaan komission erityisdirektiiveillä, Euroopan parlamentti, neuvosto ja komissio tekivät 20 päivänä joulukuuta 1994 sopimuksen yhteistoimintatavasta EY:n perustamissopimuksen 189 b artiklassa määrätyn menettelyn mukaisesti antamien säädösten täytäntöönpanomenettelyssä (5), edellä tarkoitetut erityisdirektiivit kuvastavat niiden antamisajankohtana olemassa olevaa tietämystä, ja tämän vuoksi kaikki muutokset tieteellis-tekniseen kehitykseen perustuvien uusien tuotteiden sallimiseksi on hyväksyttävä sen jälkeen, kun päätöksellä 95/273/EY (6) perustettua elintarvikealan tiedekomiteaa on kuultu, direktiivin 89/398/ETY 13 artiklassa säädettyä menettelyä noudattaen, on tarpeen säätää menettelystä, joka mahdollistaa teknologisista innovaatioista syntyneiden elintarvikkeiden väliaikaisen saattamisen markkinoille alan tutkimustyön tulosten hyödyntämiseksi, kunnes kyseessä oleva erityisdirektiivi on muutettu, kuluttajien terveyden suojelemiseksi lupa markkinoille saattamiseen voidaan kuitenkin antaa vasta sen jälkeen kun elintarvikealan tiedekomiteaa on kuultu, ja lupa voidaan myöntää vain, jos tuote ei millään tavalla vaaranna ihmisten terveyttä, OVAT ANTANEET TÄMÄN DIREKTIIVIN: 1 artikla Lisätään direktiivin 89/398/ETY 4 artiklaan kohta seuraavasti: "1a. Erityisravinnoksi tarkoitettujen ja tieteellis-tekniseen kehitykseen perustuvien elintarvikkeiden nopean markkinoille saattamisen mahdollistamiseksi komissio voi elintarvikealan tiedekomiteaa kuultuaan ja 13 artiklassa säädettyä menettelyä noudattaen antaa kahdeksi vuodeksi luvan sellaisen elintarvikkeen markkinoille saattamiseen, joka ei ole liitteessä I tarkoitettujen erityisdirektiivien koostumusta koskevien säännösten mukainen. Komissio voi tarvittaessa lisätä lupapäätökseen koostumuksen muutokseen liittyviä sääntöjä pakkausmerkinnöistä.". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1997. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 389, 31.12.1994, s. 27 (2) EYVL N:o C 256, 2.10.1995, s. 1 (3) Euroopan parlamentin lausunto annettu 11 päivänä lokakuuta 1995 (EYVL N:o C 287, 30.10.1995, s. 109), neuvoston yhteinen kanta vahvistettu 18 päivänä kesäkuuta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (4) EYVL N:o L 186, 30.6.1989, s. 27 (5) EYVL N:o C 102, 4.4.1996, s. 1 (6) EYVL N:o L 167, 18.7.1995, s. 22 NEUVOSTON PERUSTELUT I. JOHDANTO 1. Komissio antoi 20. joulukuuta 1994 EY:n perustamissopimuksen 100 a artiklaan perustuvan ehdotuksen direktiiviksi (1) erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä. 2. Euroopan parlamentti antoi lausuntonsa 11. lokakuuta 1995 (2) ja talous- ja sosiaalikomitea 5. heinäkuuta 1995 (3). 3. Ottaen huomioon Euroopan parlamentin lausunnon komissio antoi muutetun ehdotuksen 5. joulukuuta 1995 (4). 4. Neuvosto vahvisti yhteisen kantansa 18. kesäkuuta 1996 perustamissopimuksen 189 b artiklan mukaisesti. II. TAVOITE Ehdotukseen sisältyy erityismenettely, jolla voidaan myöntää määräaikaisia lupia (kahdeksi vuodeksi) erityisravinnoksi tarkoitettujen, tutkimukseen perustuvien elintarvikkeiden markkinoille saattamiseksi. Tällaisen määräaikaisen luvan luominen on teollisuudelle eduksi verrattuna voimassa oleviin menettelyihin, joita pidetään liian raskaina teknisiin uudistuksiin perustuvan tuotteen nopeaan markkinoille saattamiseen. III. YHTEISEN KANNAN ERITTELY 1. Euroopan parlamentti ehdotti seuraavia neljää tarkistusta: - direktiiviä 89/398/ETY muuttavaan direktiiviin sisällytetään viittaus Euroopan parlamentin, neuvoston ja komission sopimaan yhteistoimintatapaan ("modus vivendi") säädösten täytäntöönpanomenettelyssä (tarkistus 1); - lisätään yhteistoimintatapaan viittaava uusi johdanto-osan kappale direktiiviin 89/398/ETY (tarkistus 7); - otetaan käyttöön komiteamenettely III a määräaikaisen luvan myöntämiseksi (tarkistukset 5 ja 6). 2. Komissio hyväksyi vain tarkistuksen 1 muutetussa ehdotuksessaan. Koska neuvosto poikkesi komission kannasta, se hyväksyi osaltaan tarkistukset 1, 5 ja 6 yksimielisesti vahvistetussa yhteisessä kannassaan. 3. Yleisesti ottaen neuvoston yhteisessä kannassa otetaan hyvin laajasti huomioon Euroopan parlamentin tarkistusehdotukset. Joissakin tapauksissa neuvosto on kuitenkin tehnyt toimituksellisia tarkennuksia, jotka seuraavat Euroopan parlamentin yleisiä suuntaviivoja. 4. Oikeudellisista syistä neuvosto ei ole voinut hyväksyä tarkistusta 7, sillä direktiivi 89/398/ETY on annettu ennen Euroopan unionista tehdyn sopimuksen hyväksymistä. 5. Kokonaisuudessaan neuvosto katsoo, että hyväksyttyään kolme neljästä Euroopan parlamentin tarkistusehdotuksesta se on löytänyt tasapainoisen sovitteluratkaisun, joka takaa teknisiin uudistuksiin perustuvien tuotteiden nopean markkinoille saattamisen. (1) EYVL N:o C 389, 31.12.1994, s. 27 (2) EYVL N:o C 287, 30.10.1995, s. 108 (3) EYVL N:o C 256, 2.10.1995, s. 1 (4) EYVL N:o C 41, 13.2.1996, s. 13